અત્રે ઉલ્લેખનીય છે કે અજીજ જ હતા જેમણે ભારત અને પાકિસ્તાન વચ્ચે રાષ્ટ્રીય સુરક્ષા સલાહકાર સ્તરીય વાતચીત રદ્દ થયાનાં થોડા સમય પહેલા જ ત્રણ ડોસિયર લહેરાવતા ભારતની વિરુદ્ધ પુરાવા હોવાનો દાવો કર્યો હતો. બે મહિના બાદ હવે અજીજે પોતાનાં આ દાવા પર જ યુટર્ન લીધો છે. પાકિસ્તાનનાં વિદેશ મુદ્દાની કમિટી સમક્ષ ગુરૂવારે અજીજે કબુલ્યું કે ડોસિયરમાં માત્ર ભારતની સંડોવણીનો અહેવાલ છે, પરંતુ આ બાબતે કોઇ પુરાવા નથી. અજીજે કહ્યું કે ડોસિયરમાં બલૂચિસ્તાનમાં રોની ભુમિકાનો કોઇ પુરાવો નથી.